รัฐบาลไทย-ข่าวทำเนียบรัฐบาล-กรมศุลกากรนโยบายดำเนินการงานด้านประชาสัมพันธ์เชิงรุก
วันจันทร์ที่ 23 กรกฎาคม 2561
กรมศุลกากรนโยบายดําเนินการงานด้านประชาสัมพันธ์เชิงรุก
Monthly Customs Press 2/2561
1. สถานการณ์การนําเข้า ส่งออก เศษอิเล็กทรอนิกส์และเศษพลาสติก
2. แจ้งเตือนกรณีมิจฉาชีพแอบอ้างชื่อกรมศุลกากรขายสินค้าผ่านทางโซเชียลมีเดีย
3. ช่องทางการเผยแพร่ข้อมูลข่าวสารของกรมศุลกากร
วันนี้ (วันจันทร์ที่ 23กรกฎาคม2561) เวลา 13.30 น. ณ ศูนย์แถลงข่าวกรมศุลกากร ชั้น 2 อาคาร 1 กรมศุลกากร นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร กล่าวว่า อธิบดี
กรมศุลกากร มีนโยบายดําเนินการงานด้านประชาสัมพันธ์เชิงรุก เพื่อสร้างความรับรู้ความเข้าใจแก่ประชาชนและผู้มีส่วนเกี่ยวข้องในประเด็นต่างๆ ตลอดจนนโยบายและโครงการต่างๆ โดยมอบหมายให้คณะโฆษกกรมศุลกากรและหน่วยงานที่เกี่ยวข้องร่วมดําเนินการ และได้กําหนดให้มีการแถลงข่าวประจําทุกสัปดาห์ที่สามของเดือน สําหรับประเด็นที่ประชาชนสนใจในขณะนี้ ได้แก่ ความคืบหน้าสถานการณ์และแนวทางการดําเนินการร่วมกันกับหน่วยงานที่เกี่ยวข้องในการนําเข้า ส่งออก เศษอิเล็กทรอนิกส์ เศษพลาสติก และเศษโลหะ รวมถึงแจ้งเตือนประชาชนกรณีมิจฉาชีพแอบอ้างชื่อกรมศุลกากรในขายสินค้าผ่านทางโซเซียลมีเดียและประชาสัมพันธ์ช่องทางการเผยแพร่ข้อมูลข่าวสารของกรมศุลกากร ซึ่งมีรายละเอียด ดังนี้
1. สถานการณ์การนําเข้า ส่งออก เศษอิเล็กทรอนิกส์ และเศษพลาสติก
นายชัยยุทธ คําคุณ ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร และนายบรรจงสุกรีฑา รองอธิบดีกรมโรงงานอุตสาหกรรม ได้ให้ข้อมูลจากการประชุมเมื่อวันที่ 18 กรกฎาคม 2561 ถึงความคืบหน้าเกี่ยวกับการทํางานร่วมกันระหว่างกรมศุลกากร กรมโรงงานอุตสาหกรรม กรมควบคุมมลพิษ และสํานักงานตํารวจแห่งชาติ โดยนายชัยยุทธฯ ได้กล่าวว่า ปัจจุบันสถานการณ์การนําเข้า เศษอิเล็กทรอนิกส์ และเศษพลาสติก
กรมศุลกากรได้ทํากาตรวจสอบและตรวจปล่อย พร้อมจัดทํา List A และList F ดังนี้
- สถานการณ์นําเข้าเศษอิเล็กทรอนิกส์ และเศษพลาสติก เศษของเสียประเภทอิเล็กทรอนิกส์ เช่น แผงวงจร ชิ้นส่วนอิเล็กทรอนิกส์ เครื่องใช้ไฟฟ้าใช้แล้ว เป็นต้น มีหลายชนิดและประเภท จึงทําให้ไม่มีพิกัดศุลกากรเฉพาะสําหรับของประเภทดังกล่าว อย่างไรก็ตาม ของที่จัดเป็นเศษอิเล็กทรอนิกส์สามารถจัดอยู่ในกลุ่มพิกัดศุลกากรตอนที่ 84 (เครื่องจักร เครื่องกล รวมถึงคอมพิวเตอร์) และ 85 (เครื่องใช้ไฟฟ้า) โดยมีการกําหนดรหัสสถิติเฉพาะเป็น 800 (ของใช้แล้ว) และ 899 (ของตามอนุสัญญาบาเซล) เพื่อควบคุมการนําเข้าตาม พ.ร.บ.วัตถุอันตราย พ.ศ.2535 โดยมีการเชื่อมโยงข้อมูลใบอนุญาตผ่านระบบ National Single Window (NSW) ระหว่างกรมศุลกากรและกรมโรงงานอุตสาหกรรม
ข้อมูลสถิติการนําเข้าเศษอิเล็กทรอนิกส์ กลุ่มพิกัดศุลกากรตอนที่ 84 (เครื่องจักร เครื่องกล รวมถึงคอมพิวเตอร์) และ 85 (เครื่องใช้ไฟฟ้า) โดยมีการกําหนดรหัสสถิติเฉพาะเป็น 800 (ของใช้แล้ว) และ 899 (ของตามอนุสัญญาบาเซล) พบว่า ปริมาณการนําเข้าสินค้าดังกล่าว ในปี 2560 มีปริมาณรวม 52,131 ตัน และตั้งแต่วันที่ 1 มกราคม ถึง 31 พฤษภาคม 2561 มีปริมาณ 8,634 ตัน มูลค่านําเข้าในปี 2560 และ 2561 (ตั้งแต่วันที่ 1 มกราคม ถึง 31 พฤษภาคม)
คือ 2,050 และ 316 ล้านบาทตามลําดับ
ข้อมูลสถิติการนําเข้าเศษพลาสติก ในปี 2560 มีปริมาณการนําเข้า (166,802.15 ตัน) และในปี 2561 ตั้งแต่วันที่ 1 มกราคม 2561 ถึง 31 พฤษภาคม 2561 มีปริมาณนําเข้า 313,895.38 ตัน โดยมีสินค้าเศษอิเล็กทรอนิกส์ซึ่งอยู่ในอารักขาศุลกากร จํานวน 85 ตู้ และสินค้าเศษพลาสติก จํานวน 2,100 ตู้
-การดําเนินการของกรมศุลกากร มีการดําเนินการผลักดันตู้สินค้า โดยใช้มาตรการของตกค้างและแจ้งตัวแทนเรือนํากลับออกไปนอกราชอาณาจักร และมาตรการ RE-EXPORT ข้อมูล ณ วันที่ 20 กรกฎาคม 2561 มีการผลักดันตู้สินค้าไปแล้ว 54 ตู้
-ข้อมูลที่เกี่ยวข้อง
(1) เมื่อวันที่ 22 มิถุนายน 2561 กรมโรงงานอุตสาหกรรมมีคําสั่งพักใช้ใบอนุญาตนําเข้าวัตถุอันตราย จํานวน 5 บริษัท
(2) ประกาศท่าเรือกรุงเทพ การท่าเรือแห่งประเทศไทย เรื่องระงับการขนถ่ายตู้สินค้าขาเข้าประเภทสินค้าเศษพลาสติก (Plastic Scrap) เศษอิเล็กทรอนิกส์ (Electronic Waste) และของเสียอันตราย (Hazardous Waste) ผ่านท่าเรือกรุงเทพ ขอระงับการขนถ่ายตู้สินค้าขาเข้าประเภท เศษพลาสติก (Plastic Scrap) เศษอิเล็กทรอนิกส์ (Electronic Waste) และของเสียอันตราย (Hazardous Waste) ตั้งแต่วันที่ 2 กรกฎาคม 2561 เป็นต้นไป
2. แจ้งเตือนกรณีมิจฉาชีพแอบอ้างชื่อกรมศุลกากรขายสินค้าผ่านทางโซเชียลมีเดีย
นายกรีชา เกิดศรีพันธุ์ ผู้อํานวยการสํานักบริหารกลาง รองโฆษกกรมศุลกากร กล่าวว่า ตามที่ในโลกโซเชียลมีเดีย มีการโฆษณาขายสินค้าแบรนด์เนมและแอบอ้างด้วยการนําภาพของผู้บริหารกรมศุลกากร หรือภาพเหตุการณ์การจับกุม นํามาใช้เพื่อการโฆษณาสินค้าเพื่อให้เกิดความน่าเชื่อถือนั้น ซึ่งกรณีดังกล่าวกรมศุลกากรได้แจ้งเตือนไปหลายครั้ง และได้รับความร่วมมือจากสื่อมวลชนในการเผยแพร่ข้อมูลการแจ้งเตือนของกรมศุลกากรเป็นอย่างดี แต่เมื่อวันที่ 22 กรกฎาคม 2561 ที่ผ่านมา ยังพบมีการแอบอ้างชื่อกรมศุลกากรขายสินค้าผ่านทางโซเชียลมีเดียอีก กรมศุลกากรจึงขอแจ้งเตือนประชาชนอีกครั้งว่า ในการดําเนินการเกี่ยวกับของกลางที่ตกเป็นของแผ่นดินแล้วจะสามารถจําหน่ายได้โดยวิธีการใดวิธีการหนึ่ง ดังนี้ (1) ขายทอดตลาด (2) ขายคืนเจ้าของ (3) ขายปันส่วน(4) ส่งมอบส่วนราชการ (5) ทําลาย (6) วิธีการอื่นๆ ตามอนุมัติอธิบดี ทั้งนี้ให้ดําเนินไปตามระเบียบกรมศุลกากรว่าด้วยหลักเกณฑ์ วิธีการและเงื่อนไขการจําหน่ายของกลาง พ.ศ. 2560 โดยกรมศุลกากรจะประกาศให้ทราบอย่างเป็นทางการและจะดําเนินการโดยกรมศุลกากรหรือผู้ที่ได้รับมอบหมายจากกรมศุลกากรเท่านั้น พร้อมทั้งดําเนินการชําระภาษีโดยมีเอกสารหลักฐานการชําระโดยกรมศุลกากรที่ชัดเจนตามกฎหมาย สําหรับกรณีดังกล่าว เป็นการแอบอ้างหลอกลวงโดยมิจฉาชีพทําให้เกิดความเสียต่อประชาชนและกรมศุลกากร ซึ่งในขณะนี้กรมศุลกากรได้ดําเนินการรวบรวมเพจต่างๆ ที่ปรากฏบนโซเชียลดําเนินการตามกฎหมายกับผู้กระทําความผิดต่อไป
3. ช่องทางการเผยแพร่ข้อมูลข่าวสารของกรมศุลกากร
กรมศุลกากรมีช่องทางในการเผยแพร่ข้อมูลข่าวสารสร้างความรับรู้และความเข้าใจให้แก่ประชาชนอย่างเป็นทางการและสามารถเชื่อถือได้ โดยมีช่องทาง ดังนี้
1. website :https://www.Customs.go.th
2. Facebook :https://www.facebook.com/customsdepartment.thai/
3. Youtube :https://www.youtube.com/theprcustoms
4. Line Official Account :Thaicustoms
สําหรับในวันนี้ได้นําข้อมูลเกี่ยวกับระบบการยกเว้นอากรสําหรับของส่วนตัวและของใช้ในบ้านเรือน (Pre-Check Personal/Household effects) ซึ่งท่านสามารถอ่านรายละเอียดเพิ่มเติมได้ทางช่องทางการสื่อสารของ
กรมศุลกากรดังกล่าวข้างต้น หากมีข้อสงสัยหรือไม่แน่ใจเกี่ยวกับการดําเนินการใดๆ ทางกรมศุลกากร สามารถติดต่อสอบถามได้ที่ Customs Call Center 1164 หรือทาง e-mail : 1164@customs.go.th